DISEMINAREA PROIECTULUI ERASMUS **Nr. 2023-1- RO01-KA121-SCH-000118739 în cadrul Cercului pedagogic Arad EST**

EXERCIȚII DE GRUP PENTRU A PROMOVA COEZIUNEA INCLUZIVĂ

Jocurile didactice au rol:

* Energizant.
* De reflecție personală (situează elevul în ambele roluri)
* Dezvoltă comunicarea nonverbală
* Dezvoltă colaborarea, cooperarea de grup
* Dezvoltă imaginația și alte procese psihice precum: senzații, percepții, atenția, limbajul
* De dezvoltare a atenției;
* De a crea o stare emoțională bună
* De educare a calităților motrice

1. JOC MOTRIC

Jocul se desfășoară în perechi.

Un jucător este cu ochii închiși, iar celălalt atinge ușor, o parte a corpului ( cot, gleznă, cap etc...). Ca și stimul răspuns, jucătorul care este cu ochii închiși trebuie să miște partea atinsă de jucător.

1. JOC PENTRU STABILIREA ÎNCREDERII ÎN PARTENER

Jocul se desfășoară în perechi. Un jucător este cu ochii închiși și reacționează la regulile anterior stabilite.

* Cu palma atingi spatele. Asta înseamnă mergi înainte
* Cu palma atingi pieptul. Asta înseamnă că trebuie să te oprești.
* Cu palma atingi umărul stăng. Asta înseamnă că trebuie să te întorci la stânga.
* Cu palma atingi umărul drept. Asta înseamnă că trebuie să te întorci la dreapta.
* Dacă vrei să se rotească, atingi de mai multe ori umărul colegului, îi dai mai multe impulsuri. O atingere înseamnă o mișcare de rotație de 45\*.

1. OGLINDA

Jocul se desfășoară în perechi. Unul dintre parteneri este cel care preia conducerea jocului. El este cel care va iniția mișcările. Aceste mișcări se desfășoară lent, pentru a putea fi reproduse de celălalt participant.

1. “HI HA HO”

Pentru consolidarea cunoştinţelor eleviilor și dezvoltarea coeziunii de grup se realizează jocul didactic “HI HA HO”, în care elevii sunt provocați să colaboreze cu o atitudine de respect faţă de ceilalți jucători, în vederea îndeplinirii scopului jocului, acela de a rămâne un singur jucător câștigător.

Acest joc este un joc de mișcare, de atenție, de eliberare de emoții.

Toți participanții stau așezați în cerc. Regulile sunt simple.

Cel care ridică mâinile în sus strigă HI, iar vecinii acestuia imită lovitura de Karate, pronunțând HA. Inițiatorul jocului indică următorul jucător prin poziția mîinii întinse spre el și articularea silabei HO.

Cel care este neatent iese din joc. Câștigă cel care rămâne ultimul în joc.

   

